Minderjarige vermoor toe hy vir sigaret vra | Maroela Media
Minderjarige vermoor toe hy vir sigaret vra
Aviwe Mgungubali (26) is vandeesweek in die Atlantis-landdroshof tot tien jaar tronkstraf gevonnis vir die moord op 'n 15-jarige.
Sers. Noloyiso Rwexana, woordvoerder van die polisie, het gesê die moord het op 20 November 2016 plaasgevind toe die 15-jarige vir Mgungubali 'n sigaret gevra het terwyl hy [Mgungubali] op sy selfoon was.
"Toe die minderjarige aanhou vra vir 'n sigaret het die beskuldigde kwaad geword, 'n mes uit sy sak gehaal en die jong man in die bors gesteek het," het Rwexana gesê.
Die slagoffer is na die Wesfleur-hospitaal gehaas, maar het daar aan sy beserings beswyk.
Die beskuldigde het 'n pleitooreenkoms met die staat aangegaan en het erken dat hy die seun dood gemaak het.
"Die staatsaanklaer, speurders en die oorledene se familie het ooreengekom op die pleitooreenkoms en die vonnis van tien jaar."
Mgungubali is tydens die vonnisoplegging belet om ooit weer 'n vuurwapen te besit.
KZN-gesondheid van 'skokkende wanbesteding' beskuldig
Gesin op pad na troue in gru-ongeluk, tweeling (5) sterf
Hy is tydens vonnisoplegging verbied om ooit weer 'n vuurwapen te dra. Maar hy het die slagoffer dood GESTEEK. Niks keer hom dus hom weer 'n mes of skroewedraaier te gebruik nie. Solank hy net niks afvuur nie.
Ek is seker net te oud maar die berig verstaan ek nie.
Van waneer af speel die familie se gevoel n rol in n kriminele saak en hoe word die publiek soos in die geval genader in n pleidooreenkoms.
Tree die staat dan nie op vir die vermoorde nie?
Hoe belet die staat die moordenaar om nooit weer n vuurwapen te mag besit nie, terwyl n krimineel nie n vuurwapen lisensie kan bekom nie en is die magustraat ooit bewus dat die moord met n mes gepleeg is en nie n vuurwapen nie.
En dan 10jaar vir moord??????
Wat het van lewens lank geword?
Dis nou simpel. Steek 15 jarige met mes oor n 26 jarige (volwasse man) ge irriteerd geraak het met hom. Hy kry 10 jaar vir moord en mag nooit n wapen besit nie. Dus na 10 jaar mag hy n mes besit??????
Vir 50 jaar skryf hulle op sigarette "Smoking kills" maar meer en meer mense rook steeds. 3 Dae en niemand eet meer Polony nie?
Mense, mense, mense , aanklaers vra dat die hof na elke vonnisopleging ook gelas dat n beskuldige nie n vuurwapen mag he nie. So as hy in 10 jr uitkom en aansoek doen vir n wapen, keur hulle dit af. Niemand kan hom verbiet om n onwettige wapen te he nie.